*Ovo je kinesko ime; porodično ime je* Liu*.*
**Liu Shan**, (koga se često pogrešno navodi kao **Liu Chan**), (207–271) bio je drugi i posljednji car kineske države Shu Han, jednog od Tri kraljevstva. Bio je sin prvog cara i osnivača države Liu Beija, a na prijestolje je došao u dobi od šesnaest godina. Tada je povjeren na brigu nizu Liu Beijevih ministara koji su otada vladali kao regenti, a među kojima su se isticali kancelar Zhuge Liang i carski sekretar Li Yan. Tokom Liu Shanove vladavine je poduziman veliki broj pohoda protiv sjeverne države Cao Wei, prvenstveno od strane Zhuge Lianga i njegovog nasljednika Jiang Weija, ali oni su uglavnom završavali bez uspjeha. Nakon što je vojska države Cao Wei pod Deng Aijem iznenada napala Chengdu, prijestolnicu Shua, Liu Shan se predao i priznao njihove vladare kao svoje sizerene. Nakon toga je odveden u prijestolnicu Weija Luoyang, gdje mu udijeljena formalna titula Vojvoda Anle. Tamo je proveo ostatak života uživajući državne počasti prije nego što jeumro prirodnom smrću 271.

Liu Shan je u kineskim historijama također poznat po imenu "A Dou" (阿斗), koga je nosio u djetinjstvu, a koje se u kineskom govoru danas koristi kao sinonim za krajnje nesposobne ličnosti. Dio historičara smatra da je Liu Shan bio retardiran, dok dio smatra kako je zapravo bio vješt manipulator i nastojao balansirati sukobljene frakcije na svom dvoru. Neki historičari, pak, smatraju da je nakon poraza od Cao Wei glumio retardiranost kako bi pobjednike uvjerio da mu nemaju razloga oduzeti život. Chen Shou, autor *Zapisa Tri kraljevstva*, je, pak, utvrdio da je Liu Shan bio jedini vladar koji nije imao službenog dvorskog historičara, što je značajno otežalo detaljnije opise države Shu Han.

Izvori
------

1. ↑  "阿斗的大名怎样读" Arhivirano 2006-11-29 na Wayback Machine-u by 吕友仁, *中华书局《文史知识》*, 11th issue, 1988, pristup 30. XI 2006.

Eksterni linkovi
----------------

* Translation of the biography of Liu Shan in the *Chronicles of the Three Kingdoms* at Empire Divided Arhivirano 2007-06-16 na Archive.is-u

|  |
| --- |
| Car Xiaohuai od Shu Hana**Kuća Liu****Rođen/a:** 207  **Umro/la:** 271 |
| Kraljevske titule |
| Prethodi:**Liu Bei** | **Car Shu Hana**223–263*Zhuge Liang*  *(223–234)**Jiang Wan*  *(234–245)**Fei Yi*  *(245–253)* | **izumrla** |
| Pretendirane titule |
| Prethodi:**Liu Bei** | **— TITULARNI —*****car Kine*****Pretendent na carsko porijeklo**223–263Razlog za neuspjeh sukcesije:Osvajanje države Shu od države Wei | Slijedi:**Cao Huan** |

| * p
* r
* u
Znamenite ličnosti države Shu Han |
| --- |
| Carevi | 
 Liu Bei **•**  Liu Shan  |
| Carice | 
 Empress Mu **•**  Carica Jing'ai **•**  Carica Zhang  |
| Regenti | 
 Zhuge Liang **•**  Jiang Wan **•**  Dong Yun **•**  Fei Yi **•**  Jiang Wei  |
| Savjetnici | 
 Deng Zhi **•**  Fei Shi **•**  Huang Hao **•**  Liu Ba **•**  Li Yan **•**  Ma Liang **•**  Ma Su **•**  Qiao Zhou **•**  Xi Zheng **•**  Yang Yi  |
| Generali | 
 Chen Dao **•**  Fu Qian **•**  Guan Tong **•**  Guan Xing **•**  Huang Quan **•**  Huo Jun **•**  Huo Yi **•**  Li Hui **•**  Liao Hua **•**  Luo Xian **•**  Ma Chao **•**  Ma Dai **•**  Ma Zhong **•**  Wang Ping **•**  Wei Yan **•**  Xiahou Ba **•**  Wu Ban **•**  Zhang Fei **•**  Zhang Bao **•**  Zhang Yi (Boqi) **•**  Zhao Yun **•**  Zhuge Zhan  |
| Ostali | 
 Huang Yueying **•**  Liu Chen **•**  Meng Huo  |